**ORDONANŢĂ DE URGENŢĂ**

**cu privire la rectificarea bugetului de stat**

**pe anul 2019**

Având în vedere:

- analiza execuției bugetare derulată pe parcursul anului 2019;

- evoluția principalilor indicatori bugetari pe anul 2019;

- asigurarea fondurilor necesare unor ordonatori principali de credite în vederea desfășurării normale a activității acestora până la finele anului;

- asigurarea sumelor necesare pentru plata drepturilor de asistență socială până la finele anului (pensii, alocații de stat pentru copii, indemnizații persoane cu handicap, indemnizații pentru persoanele aflate în concediu pentru creșterea copilului, etc.);

- asigurarea fondurilor pentru finanțarea drepturilor copiilor cu cerințe educaționale speciale care frecventează învățământul special;

- asigurarea fondurilor pentru finanțarea drepturilor copiilor cu cerințe educaționale speciale integrați în învățământul de masă, precum și pentru finanțarea drepturilor copiilor cu cerințe educaționale speciale care frecventează învățământul particular și cel confesional acreditate;

- asigurarea sumelor restante pentru plata indemnizațiilor de asigurări sociale de sănătate pentru concedii medicale;

- asigurarea fondurilor necesare pentru plata majorărilor salariale ale personalului din unitățile sanitare publice;

- asigurarea sumelor necesare pentru medicamente cu și fără contribuție personală;

- asigurarea fondurilor necesare pentru derularea programelor de susținere a dezvoltării întreprinderilor mici și mijlocii, respectiv a Programului pentru stimularea înființării întreprinderilor mici și mijlocii START-UP NATION România;

- prevederile Legii nr.500/2002 privind finanțele publice, cu modificările și completările ulterioare, potrivit cărora legile bugetare anuale pot fi modificate în cursul exercițiului bugetar prin legi de rectificare;

și ținând seama de faptul că nepromovarea în regim de urgență a prezentului act normativ ar avea drept consecințe negative următoarele:

- riscul unui impact negativ determinat de imposibilitatea desfășurării corespunzătoare a activității ordonatorilor principali de credite, care nu își vor putea îndeplini rolul, atribuțiile și responsabilitățile stabilite prin actele normative de organizare și funcționare;

- riscul neasigurării sumelor necesare pentru plata drepturilor de asistență socială până la finele anului (pensii, alocații de stat pentru copii, indemnizații persoane cu handicap, indemnizații pentru persoanele aflate în concediu pentru creșterea copilului, etc.);

- riscul neasigurării fondurilor pentru finanțarea drepturilor copiilor cu cerințe educaționale speciale care frecventează învățământul special;

- riscul neasigurării fondurilor pentru finanțarea drepturilor copiilor cu cerințe educaționale speciale integrați în învățământul de masă, precum și pentru finanțarea drepturilor copiilor cu cerințe educaționale speciale care frecventează învățământul particular și cel confesional acreditate;

- riscul neasigurării sumelor restante pentru plata indemnizațiilor de asigurări sociale de sănătate pentru concedii medicale restante;

- riscul neasigurării fondurilor necesare pentru plata majorărilor salariale ale personalului din unitățile sanitare publice;

- riscul neasigurării sumelor necesare pentru medicamente cu și fără contribuție personală;

- riscul blocării derulării programelor de susținere a dezvoltării întreprinderilor mici și mijlocii, respectiv a Programului pentru stimularea înființării întreprinderilor mici și mijlocii START-UP NATION România;

în considerarea faptului că toate aceste elemente vizează interesul public general și constituie situații de urgență și extraordinare a căror reglementare nu poate fi amânată,

în temeiul art.115 alin.(4) din Constituția României, republicată,

**Guvernul României adoptă prezenta ordonanță de urgență.**

**Capitolul I**

Dispoziții generale

**Art.1.** – Bugetul de stat pe anul 2019, aprobat prin Legea bugetului de stat pe anul 2019, nr.50/2019, publicată în Monitorul Oficial al României, Partea I, nr.209 și 209 bis din 15 martie 2019, cu modificările și completările ulterioare, se modifică și se completează potrivit prevederilor prezentei ordonanțe de urgență.

**Art.2.** –(1) Influențele asupra veniturilor bugetului de stat pe anul 2019, detaliate pe capitole și subcapitole, sunt prevăzute în anexa nr.1.

(2) Detalierea influențelor asupra cheltuielilor bugetare pe anul 2019 pe capitole, titluri de cheltuieli și pe ordonatori principali de credite, este prevăzută în anexa nr.2.

(3)Bugetul de stat pe anul 2019 se diminuează la venituri cu suma de 14.522,3 milioane lei, iar la cheltuieli se diminuează cu suma de 8.917,8 milioane lei la credite de angajament și se majorează cu suma de 3.450,8 milioane lei la credite bugetare, iar deficitul se majorează cu suma de 17.973,1 milioane lei.

**Art. 3.** - Se autorizează Senatul României să efectueze în anexa nr. 3/02/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019 - 2022 (sume alocate pentru activități finanțate integral din venituri proprii)" următoarele modificări la partea de venituri proprii:

a) să diminueze capitolul 30.10 „Venituri din proprietate", subcapitolul 30.10.05 „Venituri din concesiuni și închirieri”, cu suma de 50 mii lei;

b) să suplimenteze capitolul 33.10 „Venituri din prestări de servicii și alte activități", subcapitolul 33.10.08 „Venituri din prestări servicii”, cu suma de 200 mii lei.

**Art. 4.** - Se autorizează Curtea de Conturi a României să modifice în anexa nr. 3/07/22„Sinteza proiectelor finanțate/propuse la finanțare în cadrul programelor aferente Politicii de Coeziune a U.E., Politicilor Comune Agricola și de Pescuit, precum și a altor facilități și instrumente postaderare” și în anexa nr. 3/07/23 „Fișa Proiectului finanțat/ propus la finanțare în cadrul programelor aferente Politicii de Coeziune a U.E., Politicilor Comune Agricola și de Pescuit și a altor facilități și instrumente postaderare”, creditele de angajament și creditele bugetare pentru proiectele cu finanțare externă nerambursabilă, cu încadrarea în valoarea totală a contractelor/deciziilor/ordinelor de finanțare aprobate.

**Art. 5.** - Se autorizează Ministerul Dezvoltării Regionale și Administrației Publice, în anexa nr. 3/15/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019 - 2022 (sume alocate pentru activități finanțate integral din venituri proprii)", să majoreze veniturile proprii cu suma de 58.265 mii lei la capitolul 36.10 „Diverse venituri", subcapitolul 36.10.50 „Alte venituri".

**Art.6.** – (1) Se autorizează Ministerul Dezvoltării Regionale și Administrației Publice în calitate de Autoritate de management pentru Programul Operațional comun România-Ucraina 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să diminueze la componenta 0101 „Finanțare din FEN postaderare” creditele bugetare cu suma de 50.000 mii lei.

(2) Se autorizează Ministerul Dezvoltării Regionale și Administrației Publice în calitate de Autoritate de management pentru Programul Operațional comun Romania-Moldova 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să diminueze la componenta 0101 „Finanțare din FEN postaderare” creditele bugetare cu suma de 46.500 mii lei.

(3) Se autorizează Ministerul Dezvoltării Regionale și Administrației Publice în calitate de Autoritate de management pentru Programul Interreg V-A România- Bulgaria în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să efectueze următoarele modificări:

a) la componenta 0101 „Finanțare din FEN postaderare” creditele de angajament se diminuează cu suma de 59.040 mii lei iar creditele bugetare se diminuează cu suma de 242.024 mii lei;

b) la componenta 0202 „Cofinanțare publică pentru alți beneficiari decât cei finanțați integral din bugetele publice centrale” creditele de angajament se diminuează cu suma de 4.292 mii lei iar creditele bugetare se majorează cu suma de 200 mii lei;

c) la componenta 0203 „Alte cheltuieli decât cele eligibile pentru alți beneficiari decât cei finanțați integral din bugetele publice centrale” creditele de angajament se diminuează cu suma de 20.768 mii lei iar creditele bugetare se diminuează cu suma de 20.768 mii lei;

d) la componenta 0301 „Cofinanțare privată” creditele de angajament se diminuează cu suma de 1.390 mii lei iar creditele bugetare se diminuează cu suma de 5.695 mii lei.

(4) Se autorizează Ministerul Dezvoltării Regionale și Administrației Publice în calitate de Autoritate de management pentru Programul Interreg IPA de cooperare transfrontalieră România-Serbia 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să diminueze creditele de angajament și creditele bugetare după cum urmează:

a) la componenta 0101 „Finanțare din FEN postaderare” creditele bugetare se diminuează cu suma de 36.000 mii lei;

b) la componenta 0202 „Cofinanțare publică pentru alți beneficiari decât cei finanțați integral din bugetele publice centrale” creditele de angajament se diminuează cu suma de 4.800 mii lei iar creditele bugetare se diminuează cu suma de 6.000 mii lei.

**Art. 7.** – Se autorizează Ministerul Finanțelor Publice în anexa nr. 3/16/27 „Fișa Programului" la Programul cod 1950 „Modernizarea sistemului informatic” să majoreze creditele de angajament pe anul 2019 cu suma de 5.684 mii lei, la capitolul 51.01 „Autorități publice și acțiuni externe”, titlul 71 „Active nefinanciare” și să diminueze creditele de angajament cu aceeași sumă de la Programul cod 541 „Administrarea finanțelor publice”, capitolul 51.01 „Autorități publice și acțiuni externe”, titlul 71 „Active nefinanciare”.

**Art.8.** - Se autorizează Ministerul Justiției să efectueze în anexa nr. 3/17/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019 - 2022 (sume alocate pentru activități finanțate integral din venituri proprii)" următoarele modificări la partea de venituri proprii:

 a) să majoreze capitolul 16.10 „Taxe pe utilizarea bunurilor, autorizarea utilizării bunurilor sau pe desfășurarea de activități", subcapitolul 16.10.03 „Taxe și tarife pentru eliberarea de licențe și autorizații de funcționare", cu suma de 300 mii lei;

 b) să diminueze capitolul 30.10 „Venituri din proprietate", subcapitolul 30.10.05 „Venituri din concesiuni și închirieri" cu suma de 15 mii lei;

 c) la capitolul 33.10 „Venituri din prestări de servicii și alte activități", să diminueze subcapitolul 33.10.05 „Taxe și alte venituri în învățământ" cu suma de 531 mii lei și să majoreze subcapitolul 33.10.50 „Alte venituri din prestări de servicii și alte activități" cu suma de 125 mii lei.

**Art.9.** - Se autorizează Ministerul Apărării Naționale să efectueze în anexa nr. 3/18/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019 - 2022 (sume alocate pentru activități finanțate integral din venituri proprii)" la partea de venituri următoarele modificări:

a) să majoreze capitolul 30.10 „Venituri din proprietate”, subcapitolul 30.10.05 „Venituri din concesiuni și închirieri” cu suma de 37 mii lei;

b) să majoreze capitolul 31.10 „Venituri din dobânzi”, subcapitolul 31.10.03 „Alte venituri din dobânzi” cu suma de 154 mii lei;

c) la capitolul 33.10 „Venituri din prestări de servicii și alte activități", subcapitolul 33.10.05 „Taxe și alte venituri în învățământ" se diminuează cu suma de 1.098 mii lei, subcapitolul 33.10.08 „Venituri din prestări de servicii" se diminuează cu suma de 78 mii lei, subcapitolul 33.10.20 „Venituri din cercetare" se diminuează cu suma de 20 mii lei, subcapitolul 33.10.21 „Venituri din contractele încheiate cu casele de asigurări sociale de sănătate" se majorează cu suma de 17.424 mii lei, subcapitolul 33.10.30 „Venituri din contractele încheiate cu direcțiile de sănătate publică din sume alocate de la bugetul de stat" se majorează cu suma de 1.391 mii lei și subcapitolul 33.10.50 „Alte venituri din prestări de servicii și alte activități" se diminuează cu suma de 1.903 mii lei;

d) să diminueze capitolul 36.10 „Diverse venituri”, subcapitolul 36.10.50 „Alte venituri” cu suma de 1 mii lei;

e) să majoreze capitolul 37.10 „Transferuri voluntare, altele decât subvențiile”, subcapitolul 37.10.01 „Donații și sponsorizări” cu suma de 1 mii lei;

f) la capitolul 42.10 „Subvenții de la bugetul de stat”, subcapitolul 42.10.11 „Subvenții de la bugetul de stat pentru spitale” se diminuează cu suma de 6.724 mii lei, subcapitolul 42.10.38 „Subvenții de la bugetul de stat pentru instituții și servicii publice sau activități finanțate integral din venituri proprii” se diminuează cu suma de 1.842 mii lei, subcapitolul 42.10.68 „Subvenții de la bugetul de stat pentru instituții și servicii publice sau activități finanțate integral din venituri proprii pentru finanțarea investițiilor” se diminuează cu suma de 4.267 mii lei și subcapitolul 42.10.70 „Subvenții de la bugetul de stat către instituții publice finanțate parțial sau integral din venituri proprii necesare susținerii derulării proiectelor finanțate din fonduri externe nerambursabile (FEN) postaderare aferente perioadei de programare 2014-2020” se majorează cu suma de 15 mii lei;

g) să majoreze capitolul 43.10 „Subvenții de la alte administrații”, subcapitolul 43.10.33 „Subvenții din bugetul Fondului național unic de asigurări sociale de sănătate pentru acoperirea creșterilor salariale” cu suma de 4.792 mii lei;

h) la capitolul 48.10 „Sume primite de la UE/alți donatori în contul plăților efectuate și prefinanțări aferente cadrului financiar 2014-2020”, subcapitolul 48.10.01 „Fondul European de Dezvoltare Regională (FEDR)” se majorează cu suma de 455 mii lei și subcapitolul 48.10.02 „Fondul Social European (FSE)” se diminuează cu suma de 455 mii lei.

**Art.10.** - Se autorizează Ministerul Tineretului și Sportului să efectueze în anexa nr. 3/21/02a „Sume pentru Comitetul Olimpic și Sportiv Român și categoriile de cheltuieli finanțate din acestea pe anul 2019”, virări de credite de angajament și credite bugetare inclusiv la și de la cheltuieli de personal și cheltuieli de capital, cu încadrarea în prevederile bugetare aprobate la titlul 55 „Alte transferuri”, art. 55.01 „Transferuri interne”, alin. 55.01.02 „Sprijin financiar pentru activitatea Comitetului Olimpic si Sportiv Roman” .

**Art.11.** - Se autorizează Ministerul Agriculturii și Dezvoltării Rurale, în anexa nr. 3/22/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019 - 2022 (sume alocate pentru activități finanțate integral din venituri proprii)", să majoreze veniturile proprii cu suma de 7.000 mii lei la capitolul 34.10 „Venituri din taxe administrative, eliberări permise", subcapitolul 34.10.50 „Alte venituri din taxe administrative, eliberări permise ".

**Art. 12.** – (1) Suma rămasă neutilizată ca urmare a finalizării proiectelor de investiții alocată în baza art. 125 din Ordonanța de urgență a Guvernului nr. 115/2011 privind stabilirea cadrului instituțional și autorizarea Guvernului, prin Ministerul Finanțelor Publice, de a scoate la licitație certificatele de emisii de gaze cu efect de seră atribuite României la nivelul Uniunii Europene, aprobată prin Legea nr.163/2012, cu modificările și completările ulterioare, se virează de Ministerul Educației Naționale în contul de disponibil deschis pe numele Ministerului Finanțelor Publice la Trezoreria operativă centrală prevăzut de art. 10 alin. (1) lit. (b) din același act normativ.

(2) Se autorizează Ministerul Educației Naționale să efectueze în anexa nr. 3/25/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019 - 2022 (sume alocate pentru activități finanțate integral din venituri proprii)" următoarele modificări la partea de venituri:

a) să suplimenteze capitolul 33.10 „Venituri din prestări servicii și alte activități" cu suma de 79.000 mii lei;

b) să suplimenteze capitolul 45.10 „Sume primite de la UE/alți donatori în contul plăților efectuate și prefinanțări” cu suma de 10.000 mii lei;

c) să suplimenteze capitolul 48.10 „Sume primite de la UE/alți donatori în contul plăților efectuate și prefinanțări aferente cadrului financiar 2014 - 2020" cu suma de 40.000 mii lei.

(3) Se autorizează Ministerul Educației Naționale să detalieze pe subcapitole de venituri sumele prevăzute la alin.(2) inclusiv prin introducerea de subcapitole noi și redistribuiri între subcapitole.

**Art.13.** – (1) În bugetul Ministerului Sănătății, influența prevăzută în anexa nr.2 la prezenta ordonanță de urgență, la capitolul 56.01 „Transferuri cu caracter general între diferite nivele ale administrației”, se regăsește astfel:

a) la alineatul 51.01.11 „Transferuri din bugetul de stat către bugetul fondului național unic de asigurări sociale de sănătate” suma de 2.397.477 mii lei reprezentând atât credite bugetare cât și credite de angajament;

b) la alineatul 51.01.69 „Transferuri de la bugetul de stat către bugetul Fondului național unic de asigurări sociale de sănătate pentru acoperirea deficitului rezultat din aplicarea prevederilor legale referitoare la concediile și indemnizațiile de asigurări sociale de sănătate” suma de 727.742 mii lei reprezentând atât credite bugetare cât și credite de angajament.

(2) Prin derogare de la prevederile art.12 alin.(1) lit.e) din Legea responsabilității fiscal- bugetare, nr.69/2010, republicată, cu modificările și completările ulterioare, și art. 47 alin.(4) din Legea privind finanțele publice, nr. 500/2002, cu modificările și completările ulterioare, se autorizează Ministerul Sănătății să efectueze redistribuiri de credite bugetare și credite de angajament, la capitolul 66.01 „Sănătate”, de la art. 51.02 „Transferuri de capital” la celelalte subdiviziuni bugetare.

**Art.14.** - (1) Se autorizează Ministerul Culturii și Identității Naționale în anexa nr. 3/27/27 „Fișa Programului” la Programul cod 128 „Restaurarea monumentelor istorice”, să diminueze creditele de angajament și creditele bugetare cu suma de 15.000 mii lei la capitolul 67.01 „Cultură, recreere și religie”, titlul 51 „Transferuri între unități ale administrației publice”, sumă care se va utiliza pentru acoperirea cheltuielilor curente și de capital, de către instituțiile subordonate Ministerului Culturii și Identității Naționale finanțate din venituri proprii și subvenții acordate de la bugetul de stat.

 (2) Se autorizează Ministerul Culturii și Identității Naționale să majoreze în anexa nr. 3/27/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019-2020 (sume alocate pentru activități finanțate integral din venituri proprii)" capitolul 36.10 „Diverse venituri", subcapitol 36.10.50 „Alte venituri" cu suma de 1.724 mii lei.

**Art.15.** - Se autorizează Ministerul Comunicațiilor și Societății Informaționale în anexa nr.3/28/23 la proiectul nr.4127 „RoNET-Construirea unei infrastructuri naționale de broadband în zonele defavorizate, prin utilizarea fondurilor structurale” să diminueze creditele de angajament aferente anilor anteriori la titlul 56 „Proiecte cu finanțare din fonduri externe nerambursabile (FEN) postaderare” și la titlul 58 „Proiecte cu finanțare din fonduri externe nerambursabile aferente cadrului financiar 2014 - 2020" la nivelul lucrărilor/serviciilor recepționate, pe măsura recepționării acestora, cu încadrarea în valoarea totală a proiectului.

**Art.16.**  - (1) Se autorizează Serviciul Român de Informații să modifice în anexa nr. 3/31/23 „Fișa proiectului finanțat/propus la finanțare în cadrul programelor aferente Politicii de Coeziune a U.E., Politicilor Comune Agricolă și de Pescuit și a altor facilități și instrumente postaderare“ denumirea proiectului cod 13611 „Reabilitarea și modernizarea sediului unității militare 0638 Miercurea Ciuc" în „Reabilitarea și modernizarea sediului Unității Militare 0623 Brașov" și a proiectului cod 12915 „Reabilitare termică a sediului U.M. 0561-Oradea" în „Reabilitare termică a sediului UM 0603 Cluj-Napoca".

 (2) Se autorizează Serviciul Român de Informații să modifice în anexa nr. 3/31/23 „Fișa proiectului finanțat/propus la finanțare în cadrul programelor aferente Politicii de Coeziune a U.E., Politicilor Comune Agricolă și de Pescuit și altor facilități și instrumente postaderare“ creditele de angajament aferente anilor anteriori pentru proiectele cu finanțare externă nerambursabilă, cu încadrare în valoarea totală a contractelor/deciziilor/ordinelor de finanțare.

(3) Se autorizează Serviciul Român de Informații să modifice în anexa nr.3/31/29 ”Fișa obiectivului/proiectului/categoriei de investiții” creditele de angajament aferente anilor anteriori, cu încadrare în valoarea totală a obiectivului/proiectului/categoriei de investiții” și în nivelul total al fondurilor aprobate pentru anul 2019.

**Art.17.** - Se autorizează Serviciul de Protecție și Pază, în anexa nr. 3/33/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2019 - 2022 (sume alocate pentru activități finanțate integral din venituri proprii)", la partea de venituri, la capitolul 33.10 „Venituri din prestări de servicii și alte activități", să majoreze subcapitolul 33.10.08 „Venituri din prestări servicii", cu suma de 1 mii lei și să diminueze subcapitolul 33.10.50 „Alte venituri din prestări servicii și alte activități", cu suma de 16 mii lei.

**Art.18** - (1) Influența de 60.649 mii lei, reprezentând credite bugetare și de angajament prevăzută în bugetul Autorității Naționale Sanitare Veterinare și pentru Siguranța Alimentelor, la capitolul 83.01 „Agricultură, silvicultură, piscicultură și vânătoare", titlul 51 „Transferuri între unități ale administrației publice", se detaliază în anexa nr. 3/38/15 „Sinteza bugetelor centralizate ale instituțiilor publice finanțate parțial din venituri proprii pe anii 2019 - 2022" pe partea de cheltuieli la titlul 58 „Proiecte cu finanțare din fonduri externe nerambursabile aferente cadrului financiar 2014 – 2020”.

 (2) Prin excepție de la prevederile art. 25, se autorizează Autoritatea Națională Sanitară Veterinară și pentru Siguranța Alimentelor să introducă modificări în volumul și structura bugetelor de venituri și cheltuieli pe anul 2019 ale instituțiilor publice subordonate finanțate parțial din venituri proprii inclusiv prin introducerea de titluri noi, să efectueze virări de credite de angajament și credite bugetare, inclusiv la și de la cheltuieli de personal și cheltuieli de capital, și între bugetele acestora, cu respectarea prevederilor alin. (1).

**Art.19.** – Se autorizează Ministerul Finanțelor Publice – Acțiuni Generale să introducă în anexa nr. 3/65/27 „Fișa programului", un program nou, respectiv Programul „Participarea la constituirea capitalului social al Fondului de Investiții al Inițiativei celor Trei Mări", cu credite de angajament în sumă de 130.554 mii lei și credite bugetare în sumă de 848 mii lei, la capitolul 80.01 „Acțiuni generale economice, comerciale și de muncă", titlul 40 „Subvenții".

**Art.20.** – Sumele defalcate din taxa pe valoarea adăugată pe anul 2019 pentru finanțarea cheltuielilor bugetelor locale se redistribuie, la propunerile fundamentate ale unităților/subdiviziunilor administrativ-teritoriale și ale Ministerului Educației Naționale, astfel:

a) sumele defalcate din taxa pe valoarea adăugată pentru finanțarea cheltuielilor descentralizate la nivelul județelor, destinate finanțării drepturilor copiilor cu cerințe educaționale speciale care frecventează învățământul special, potrivit prevederilor Hotărârii Guvernului nr. 564/2017 privind modalitatea de acordare a drepturilor copiilor cu cerințe educaționale speciale școlarizați în sistemul de învățământ preuniversitar, în conformitate cu prevederile lit. A din anexa la Hotărârea Guvernului nr. 904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272/2004 privind protecția și promovarea drepturilor copilului se redistribuie între județe potrivit anexei nr.3 ;

b) sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor municipiului București și municipiului București se majorează cu suma de 2.159 mii lei, potrivit anexei nr.4, destinată finanțării drepturilor copiilor cu cerințe educaționale speciale integrați în învățământul de masă și ale copiilor cu cerințe educaționale speciale care frecventează învățământul special la nivelul municipiului București, potrivit prevederilor Hotărârii Guvernului nr. 564/2017, în conformitate cu prevederile lit. A din anexa la Hotărârea Guvernului nr. 904/2014;

c) sumele defalcate din taxa pe valoarea adăugată pentru finanțarea cheltuielilor din învățământul particular și cel confesional, acreditate, se majorează cu suma de 447 mii lei, potrivit anexei nr.5, pentru finanțarea drepturilor copiilor cu cerințe educaționale speciale care frecventează învățământul particular și cel confesional acreditate, potrivit prevederilor Hotărârii Guvernului nr. 564/2017, în conformitate cu prevederile lit. A din anexa la Hotărârea Guvernului nr. 904/2014 și se repartizează pe comune, orașe, municipii, sectoare și municipiul București, după caz, prin decizie a directorului direcției generale regionale a finanțelor publice/șefului administrației județene a finanțelor publice, potrivit propunerilor transmise de către inspectoratele școlare județene/Inspectoratul Școlar al Municipiului București;

d) sumele defalcate din taxa pe valoarea adăugată pentru echilibrarea bugetelor locale se diminuează cu suma de 2.606 mii lei, la poziția nr.3226 - "Sume rezervate" din anexa nr.4 la Ordonanța Guvernului nr.12/2019 cu privire la rectificarea bugetului de stat pe anul 2019.

**Art.21.** – (1) Sumele din fondul la dispoziția consiliului județean prevăzut la art.6 alin.(2) din Legea bugetului de stat pe anul 2019, nr.50/2019, încasate și nerepartizate unităților administrativ-teritoriale constituie venituri definitive ale bugetului de stat.

(2) Economiile înregistrate la finanțarea unor cheltuieli descentralizate la nivelul județelor și al comunelor, orașelor, municipiilor, sectoarelor municipiului București și municipiului București, pot fi utilizate pentru finanțarea celorlalte categorii de cheltuieli care, potrivit legii, se finanțează din aceeași sursă, fără a afecta finanțarea celorlalte servicii care se asigură din suma totală repartizată.

**Art.22.** – Influențe asupra bugetului de venituri și cheltuieli pe anul 2019 al Fondului național unic de asigurări sociale de sănătate sunt prevăzute în anexa nr.6 .

**Capitolul II**

Dispoziții tranzitorii și finale

**Art.23.** -Legea bugetului de stat pe anul 2019, nr. 50/2019 publicată în Monitorul Oficial al României Partea I nr.209 și 209 bis din 15 martie 2019, cu modificările și completările ulterioare, se modifică și se completează după cum urmează:

**1.La articolul 19, alineatul (5), litera c) se modifică și va avea următorul cuprins:**

„c) redistribuiri de credite de angajament și credite bugetare între ordonatorii principali de credite ai bugetului de stat beneficiari și cei cu rol de autoritate de management/certificare/operator de program pentru asigurarea finanțării corespunzătoare a proiectelor/programelor implementate din fonduri externe nerambursabile, precum și pentru asigurarea finanțării unor proiecte noi introduse în buget potrivit art. 16 alin. (1) - (4).”.

**2. Articolul 26 se modifică și va avea următorul cuprins:**

 „Art.26. - (1) În bugetul Ministerului Afacerilor Externe, la titlul 71 „Active nefinanciare”, sunt prevăzute, pentru anul 2019, credite bugetare în sumă de 35.317 mii lei și credite de angajament în sumă de 35.317 mii lei, pentru achiziționarea de autoturisme pentru misiunile diplomatice ale României din străinătate.

 (2) În bugetul Ministerului Afacerilor Externe, la titlul 71 „Active nefinanciare”, sunt prevăzute, pentru anul 2019, credite bugetare în sumă de 2.897 mii lei și credite de angajament în sumă de 118.997 mii lei, pentru reabilitarea imobilelor proprietate a statului român din străinătate, aflate în administrarea Ministerului Afacerilor Externe.".

**3. Articolul 50 se abrogă.**

**4.La articolul 51, alineatul (3) se modifică și va avea următorul cuprins:**

 „(3) În bugetul Ministerului Afacerilor Interne este cuprinsă și suma de 395.750 mii lei destinată finanțării în anul 2019 a acțiunilor aferente organizării și desfășurării alegerilor pentru Parlamentul European și pentru alegerea Președintelui României.".

**Art.24.** –Ordonanța Guvernului nr. 12/2019 cu privire la rectificarea bugetului de stat pe anul 2019, publicată în Monitorul Oficial al României, Partea I., nr.676 din 14 august 2019, se modifică și se completează după cum urmează:

1. **La articolul 20, alineatul (6) se modifică și va avea următorul cuprins:**

**„**(6) Sumele defalcate din taxa pe valoarea adăugată pentru echilibrarea bugetelor locale, alocate unităților/subdiviziunilor administrativ-teritoriale în baza prevederilor art. 40 alin. (3) din Legea nr. 273/2006, cu modificările și completările ulterioare, se regularizează cu bugetul de stat până la data de 20 decembrie 2019, în limita sumelor defalcate din taxa pe valoarea adăugată pentru echilibrarea bugetelor locale, repartizate în anul 2019.”

**2. La articolul 20, alineatul (7) se abrogă.**

**Art. 25.**  – (1) Se autorizează ordonatorii principali de credite să introducă modificări în volumul și structura bugetelor de venituri și cheltuieli pe anul 2019 ale instituțiilor publice subordonate finanțate parțial din venituri proprii, inclusiv prin introducerea de titluri noi, să efectueze virări de credite de angajament și credite bugetare, inclusiv la și de la cheltuieli de personal, proiecte cu finanțare externă nerambursabilă și cheltuieli de investiții, și între bugetele acestora, cu încadrarea în prevederile bugetare aprobate la titlul 51 „Transferuri între unități ale administrației publice", și să le comunice Ministerului Finanțelor Publice în termen de 10 zile de la intrarea în vigoare a prezentei ordonanțe de urgență.

(2) În aplicarea prevederilor alin. (1) nu se pot efectua virări de credite de angajament și credite bugetare de la alineatul „Finanțare externă nerambursabilă".

**Art. 26.** - Se autorizează ordonatorii principali de credite să efectueze și să aprobe virări de credite bugetare și/sau de credite de angajament neutilizate de la „Obiective/proiecte de investiții în continuare" și „Obiective/proiecte de investiții noi" la poziția „Alte cheltuieli de investiții", cuprinse în programul de investiții publice, anexă la bugetul acestora și al instituțiilor publice subordonate finanțate parțial din venituri proprii, în limita prevederilor bugetare aprobate.

**Art. 27. -** (1) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2019 ale instituțiilor de învățământ superior militar subordonate, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrarea în prevederile aprobate la titlul 51 „Transferuri între unități ale administrației publice", articolul 51.01 „Transferuri curente", alineatul 51.01.59 „Transferuri de la bugetul de stat către instituții de învățământ superior militar, ordine publică și securitate națională" și în prevederile aprobate la titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.44 „Transferuri de la bugetul de stat către instituții de învățământ superior militar, ordine publică și securitate națională pentru finanțarea investițiilor".

(2) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2019 ale unităților din rețeaua sanitară proprie, finanțate integral din venituri proprii, inclusiv la și de la cheltuieli de personal, proiecte cu finanțări externă nerambursabilă se cheltuieli de capital, cu încadrarea în prevederile aprobate la titlul 51 „Transferuri între unități ale administrației publice", articolul 51.01 „Transferuri curente", alineatul 51.01.03 „Acțiuni de sănătate" și prevederile aprobate la titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.12 „Transferuri pentru finanțarea investițiilor la spitale".

(3) În aplicarea prevederilor alin. (1) și (2) nu se pot efectua virări de credite de angajament și credite bugetare de la alineatul „Finanțare externă nerambursabilă".

**Art. 28.** - Se autorizează ordonatorii principali de credite să detalieze influențele aprobate prin prezenta ordonanță de urgență în bugetele lor și în anexele la acestea pe anul 2019, să efectueze virări de credite de angajament și credite bugetare, să introducă proiecte cu finanțare din fonduri externe nerambursabile noi și să comunice Ministerului Finanțelor Publice, în termen de 10 zile de la intrarea în vigoare a prezentei ordonanțe de urgență, detalierea modificărilor aprobate conform acesteia.

**Art. 29.** - Sumele disponibile în contul 50.29 „Disponibil din sume de la bugetul de stat pentru finanțare proiecte în cazul indisponibilității temporare din fonduri ISPA”, deschis pe numele Ministerului Finanțelor Publice la Activitatea de Trezorerie și Contabilitate Publică și în contul 54.01.03.00 „Disponibil de la bugetul de stat reprezentând prefinanțări și fonduri în cazul indisponibilităților temporare aferente instrumentelor structurale”, deschis la Trezoreria Operativă Centrală pe numele Ministerului Finanțelor Publice, la data intrării în vigoare a prezentei ordonanțe de urgență, se virează la bugetul de stat în vederea reîntregirii sumelor cheltuite din bugetul de stat de la poziția bugetară „Transferuri aferente Fondului Național de Preaderare” și se evidențiază conform art. 8 alin. (1) din Ordonanța de urgență a Guvernului nr. 37/2008 privind reglementarea unor măsuri financiare în domeniul bugetar, aprobată cu modificări prin Legea nr. 275/2008, cu modificările și completările ulterioare.

**Art.30.** – Prin derogare de la prevederile art.12 alin.(1) lit. b) și art.26 alin.(5) din Legea responsabilității fiscal-bugetare, nr.69/2010, republicată, cu modificările și completările ulterioare, precum și ale art.3 alin.(7) din Ordonanța de urgență a Guvernului nr.14/2019 pentru aprobarea plafoanelor unor indicatori specificați în cadrul fiscal-bugetar pe anul 2019, plafonul soldului primar al bugetului general consolidat este de minus 31.787,2 milioane lei.

**Art.31. –** Prin derogare de la prevederile art.12 alin.(1) lit. a)-c), art.24 și art.26 alin.(4) și (5) din Legea nr.69/2010, republicată, cu modificările și completările ulterioare, precum și ale art.2 alin.(1) și art.3 alin.(5) și (6) din Ordonanța de urgență a Guvernului nr.14/2019:

a) plafonul soldului bugetului general consolidat, exprimat ca procent în produsul intern brut, este în anul 2019 de minus 4,30%;

b) pentru anul 2019, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 344.160,0 milioane lei, bugetul de stat este de 185.568,3 milioane lei, bugetul general centralizat al unităților administrativ-teritoriale este de 79.407,6 milioane lei, bugetul fondului național pentru asigurări sociale de sănătate este de 41.147,6 milioane lei, bugetul instituțiilor/activităților finanțate integral și/sau parțial din venituri proprii este de 30.546,3 milioane lei;

c) plafonul nominal al soldului bugetului general consolidat este de minus 44.720,0 milioane lei, al bugetului de stat este de minus 54.295,4 milioane lei;

d) pentru anul 2019, plafonul nominal al cheltuielilor de personal din bugetul general centralizat al unităților administrativ-teritoriale este de 30.934,0 milioane lei, bugetul fondului național pentru asigurări sociale de sănătate este de 302,7 milioane lei.

**Art.32.** – Anexele nr.1-6 fac parte integrantă din prezenta ordonanță de urgență.

**PRIM-MINISTRU,**

**Ludovic ORBAN**

București,

Nr. \_\_.